CELEX: 62009CN0433
Language: da
Date: 2009-11-04 00:00:00
Title: Sag C-433/09: Sag anlagt den 4. november 2009 — Kommissionen for De Europæiske Fællesskaber mod Republikken Østrig

30.1.2010   
            
            
               DA
            
            
               Den Europæiske Unions Tidende
            
            
               C 24/25
            
         Sag anlagt den 4. november 2009 — Kommissionen for De Europæiske Fællesskaber mod Republikken Østrig
   (Sag C-433/09)
   2010/C 24/45
   Processprog: tysk
   
      Parter
   
   
      Sagsøger: Kommissionen for De Europæiske Fællesskaber (ved D. Triantafyllou, som befuldmægtiget)
   
      Sagsøgt: Republikken Østrig
   
      Sagsøgerens påstande
   
   
               —
            
            
               Det fastslås, at Republikken Østrig har tilsidesat sine forpligtelser i henhold til artikel 78 og 79 i momsdirektiv 2006/112/EF (1), derved at denne medlemsstat har ladet standardforbrugsafgiften indgå i beskatningsgrundlaget for den moms, der i Østrig opkræves ved leveringen af et motorkøretøj.
            
         
               —
            
            
               Republikken Østrig tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Kommissionen har anført, at standardforbrugsafgiften (NoVA) indgår i beskatningsgrundlaget for den moms, som opkræves ved leveringen af et motorkøretøj i Republikken Østrig.
   Standardforbrugsafgiften udgør i det væsentlige en engangsregistreringsafgift, da dens hovedgenstand er registreringen af et motorkøretøj i Republikken Østrig. Derfor kan Domstolens praksis i sag C-98/05 (2), hvorefter en sådan afgift ikke kan indgå i beskatningsgrundlaget for moms, overføres på den foreliggende sag.
   
      (1)  Rådets direktiv 2006/112/EF af 28.11.2006 om det fælles merværdiafgiftssystem, EUT L 347, s. 1.
   
      (2)  Domstolens dom af 1.6.2006, De Danske Bilimportører (C-98/05, Sml. I, s. 4945).